И къулыкъум токI
Дыгъуасэ Налшык къалэ округым щIыпIэ унафэр зегъэкIуэнымкIэ и Советым и депутатхэм ирагъэкIуэкIа сессием унафэ къищтащ къалэ округым и администрацэм и Iэтащхьэ Хьэгъэс Залымджэрий иIыгъ къулыкъур езыр къызэрылъэIуам ипкъ иткIэ щхьэщыхыным теухуауэ. Къалэ округым и Уставым и 50-нэ статьям тету, Налшык къалэ округым и щIыпIэ администрацэм и Iэтащхьэм и къалэн-хэр пIалъэкIэ игъэзэщIэну и пщэ иралъхьащ щIыпIэ администрацэм и Iэтащхьэм и япэ къуэдзэ Кладько Игорь Евгений и къуэм.
Налшык къалэ округым щIыпIэ унафэр зегъэкIуэнымкIэ и Советым и депутатхэм я сессием хэтащ КъБР-м и Iэтащхьэм и Администрацэм и УнафэщIым и къуэдзэ — къэрал къулыкъум, кадрхэм, щIыпIэ унафэр зегъэкIуэным ехьэлIа IуэхухэмкIэ управленэм и унафэщI Власов Александр. КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий и цIэкIэ абы Хьэгъэс Залымджэрий Налшык къалэ округым и щIыпIэ администрацэм и Iэтащхьэу щыщыта зэманым иригъэкIуэкIа лэжьыгъэм папщIэ фIыщIэ хуищIащ икIи щIыпIэ унафэр зезыгъакIуэ органхэм къалэдэсхэм я псэукIэр егъэфIэкIуэным дяпэкIи ерыщу телэжьэну зэращыгугъыр жиIащ.
Налшык къалэ округым и щIыпIэ администрацэм и пресс-IуэхущIапIэ.
